[เสียงดนตรี]
(หญิง 1) สมเด็จพระนางเจ้าพระบรมราชินีนาถ
ทรงทราบว่าป่าไม้ถูกทําลาย
ราษฎรบุกรุกแผ้วถางป่าเป็นจํานวนมาก
จึงมีพระราชปณิธานอันแน่วแน่
ในการรักษาสิ่งแวดล้อม
โดยเฉพาะป่าไม้
ทรงตระหนักถึงความสําคัญของป่าไม้
อันเป็นแหล่งกําเนิดของต้นน้ำลําธาร
ดั่งพระราชดํารัสที่ว่า
พระเจ้าอยู่หัวเป็นน้ำ ฉันจะเป็นป่า
ป่าที่ถวายความจงรักภักดีต่อน้ำ
พระเจ้าอยู่หัวสร้างอ่างเก็บน้ำ
ฉันจะสร้างป่า
(ตะวัน) โอ้โฮ ซาบซึ้งจังเลยค่ะ
(ปู่ศร) ใช่แล้วละ
พระองค์ทรงแสดงความจงรักภักดี
ต่อในหลวงรัชกาลที่ 9
ผ่านพระราชกรณียกิจ
ในการดูแลรักษาป่าทั่วเมืองไทย
ที่ภาคเหนือ
ท่านทรงทำโครงการบ้านเล็กในป่าใหญ่
ส่วนที่อีสาน
ท่านทรงทำโครงการป่ารักน้ำ
โครงการเหล่านี้
เปลี่ยนพื้นที่ที่แห้งแล้งมาก ๆ
ให้กลายเป็นป่าเขียวชอุ่มเลยนะ
เราไปดูกันดีกว่าว่าท่านปลูกป่าได้อย่างไร
[เสียงดนตรี]
[เสียงร้อง]
(บักจ่อย) ระวัง
[เสียงร้อง]
[เสียงเบรก]
(ภาษาอีสาน) โอ๊ย เด็กน้อย ลูกผู้ใด๋นี่
มาเฮ็ดอิหยังกันกลางถนน
ดีเด้อที่หลบทัน
ขอโทษด้วยค่ะ ๆ
(บักเถิง) (ภาษาอีสาน) อ้าว นึกว่าผู้ใด๋
บักจ่อย สิไปไส
ว่าสิไปหาเฮ็ดงานที่กรุงเทพฯ
แล้วพวกเจ้าล่ะ
มาเดินอิหยังกลางแดดฮ้อน ๆ จังซี่
ข้อยสิไปเฮ็ดงานคือกัน
งานปลูกป่าน่ะ
อิหยังนะ ปลูกป่า
บ้าไปแล้วบ่
แล้ง ๆ จังซี่สิปลูกเฮ็ดหยัง
ปลูกไปก็ตายหมด
เจ้าบ้าบ่
ไปหางานในเมืองกับหมู่เฮาดีกว่า บักเถิง
บ่ไปดอก
เจ้าบ่ฮู้เรอะว่าปีที่แล้วน่ะ
พระราชินีเฮ็ดโครงการป่ารักน้ำที่บ้านถ้ำติ้ว
แล้วเพิ่มที่กุดนาขาม บ้านเฮานี่
ให้คนมาช่วยกันปลูกต้นไม้และดูแลป่า
เฮ็ดเป็นอาชีพและมีรายได้ด้วย
ผ่านไปปีเดียว
เห็นป่าสีเขียวเต็มไปหมด
มีคนสมัครเข้าร่วมหลายเลย
(เพื่อนบักเถิง) ข่อยก็ว่าจะไปด้วย
จะช่วยท่านเฮ็ดให้หมู่บ้านเฮามีป่าสีเขียวบ้าง
ทีนี้พวกเฮาก็บ่ต้องไปเฮ็ดงานเฮ็ดการที่อื่น
(เพื่อนบักจ่อย) บักจ่อย ไปกันเถอะ
เจ้าไปผู้เดียวเถอะ
อ้าว อิหยังวะนี่
เอ็งดูสิ
พระราชินีท่านมาช่วยหมู่บ้านเฮา
แล้วหมู่เฮาเป็นคนที่นี่แท้ ๆ
จังได๋ถึงบ่ช่วยกัน
อีกอย่างถ้าต้นไม้มันปลูกขึ้น
ก็แสดงว่าไร่นามันเฮ็ดได้
ข่อยก็อยากเฮ็ดการเฮ็ดงานอยู่ที่บ้าน
อยู่กับพ่อแม่คือกัน
บักเถิง บักเถิงโว้ย ข่อยไปด้วย
[เสียงดนตรี]
นึกอย่างไรถึงอยากปลูกต้นไม้นี่
ผมเห็นพระพันปีทรงปลูกป่า
ก็เลยอยากช่วยบ้างครับ
เมืองไทยจะได้มีต้นไม้เยอะ ๆ
ดีมากเลย
แต่ท่านไม่ได้ทรงทําแค่เรื่องป่านะ
ในท้องทะเลก็ทรงมีโครงการ
ฟื้นฟูทรัพยากรชายฝั่ง
และท่านก็ยังทรงนําแนวคิดเกษตรทฤษฏีใหม่
ของในหลวงรัชกาลที่ 9
ทําเกษตรแบบผสมผสาน
มาสร้างฟาร์มตัวอย่างให้ประชาชนด้วยนะ
แล้วนี่ ดูนี่
ในหลวงรัชกาลปัจจุบัน
และพระราชินีก็ทรงต่อยอด
โดยพระราชทานจัดตั้งโครงการ
ฟาร์มตัวอย่างต้านภัยโควิด-19 ในหลายพื้นที่
ทําให้คนที่ว่างงานหรือต้องกลับภูมิลําเนา
ได้มีงานทําเลี้ยงชีพต่อไปได้ด้วยนะ
หนูอยากเห็นมากเลยค่ะ
กลับบ้านไปต้องขอให้คุณแม่พาไปดูเสียแล้ว
[เสียงหัวเราะ]
ดีมากเลย
สมเด็จพระพันปีหลวง
ทรงเป็นกําลังสําคัญ
ที่ช่วยรักษาป่าไม้และท้องทะเลของประเทศไทย
ตามที่พระองค์เคยตรัสว่า
พระเจ้าอยู่หัวเป็นน้ำ ฉันจะเป็นป่า
ป่าที่ถวายความจงรักภักดีต่อน้ำ
นอกจากนี้ยังทรงก่อตั้งโครงการฟาร์มตัวอย่าง
อันเนื่องมาจากพระราชดำริ
เพื่อให้ประชาชนที่ตกทุกข์ได้ยาก
สามารถพึ่งตัวเองได้
ซึ่งโครงการนี้
ในหลวงรัชกาลปัจจุบันยังทรงสืบสานต่อมา
[เสียงดนตรี]
เป็นพระปฐมบรมราชโองการ
ที่พระองค์จะสืบสาน รักษา และต่อยอด
แนวคิดของในหลวงรัชกาลที่ 9
(ชาย 1) นี่เป็นโครงการชลประทาน
อันเนื่องมาจากพระราชดําริ
ถ้าไม่ได้โครงการนี้นะ
กระท้อนอร่อย ๆ แบบนี้ไม่มีทางได้กินหรอกนะ
ทุเรียนในรถนี่
สงสัยจะอร่อยกว่ากระท้อนปราจีนเสียล่ะมั้ง
พูดจาแบบนี้จะวัดกันใช่ไหม